Pittsburgh

**Pittsburgh** (; fonol.: *Pitsburg*) je grad u Commonwealthu Pennsylvania u Sjedinjenim Američkim Državama, te sjedište okruga Allegheny. Broj stanovništva je 2017. godine iznosio 305.704, što grad čini 63. najvećim gradom u SAD-u. Metropolitenska populacija, 2.353.045, najveća je i u dolini rijeke Ohio i u Apalačiji a druga najveća u Pennsylvaniji (poslije Philadelphije), te 26. najveća u SAD-u.

Smješten na ušću rijeka Allegheny, Monongahela i Ohio, Pittsburgh je poznat i kao ”Čelični Grad” () zbog više od 300 objekata povezanih s proizvodnjom čelika, te kao ”Grad Mostova” () zbog toga što ima 446 mostova. U gradu se nalazi 30 nebodera, dvije kose željeznice (’žičare’), predrevolucionarna utvrda i park Point State na ušću rijeka. Grad se razvio kao vitalna veza atlantske obale i Srednjeg zapada, kako su mineralima bogate planine Allegheny područje učinile poželjnim za Francusko i Britansko carstvo, Virdžinijance, pobunjenike Viski bune i napadače iz Građanskog rata u Americi.

Pored čelika, Pittsburgh je predvodio i u proizvodnji aluminija, stakla, nafte, hrane, kao i u brodogradnji, sportu, transportu, računarstvu, automobilskoj industriji i elektronici. Jedan dio 20. vijeka, Pittsburgh je po zaposlenosti u korporativnim sjedištima bio jedino poslije New Yorka i Chicaga; imao je najviše američkih akcionara *per capita*. Američka deindustrijalizacija iz 1980-ih izazvala je otpuštanje s posla radnike plavog ovratnika i hiljade radnika bijelog ovratnika iz centralnog dijela grada kada su dugogodišnja svjetska sjedišta locirana u Pittsburghu premještena. Ova zaostavština primorala je područje na obnovu muzeja, medicinskih centara, parkova, istraživačkih centara, te raznolik kulturni distrikt.

Danas, Google, Apple, Bosch, Facebook, Uber, Nokia, Autodesk, Microsoft i IBM nalaze se među 1.600 tehnoloških firmi koje generišu 20,7 milijardi u godišnjim platnim spiskovima Pittsburgha. Područje je poslužilo kao dugogodišnje sjedište federalne agencije za odbranu od sajber napada, softverski inžinjering, robotiku, energetska istraživanja i nuklearnu mornaricu. U oblasti je smješteno 68 koledža i univerziteta, uključujući vodeće istraživačko-razvojne centre Univerzitet Carnegie Mellon i Univerzitet Pittsburgh. Osma najveća banka u državi, osam Fortune 500 kompanija, te šest od top 300 američkih pravnih firmi ima globalno sjedište u ovom području, a RAND, BNY Mellon, Nova, FedEx, Bayer i NIOSH imaju svoja regionalna sjedišta koja su zaslužna da Pittsburgh postane šesta najbolja oblast po poslovnom rastu u SAD-u.

Pittsburgh se 2015. godine našao na spisku ’jedanaest za život najpogodnijih gradova na svijetu’; GLR *The Economist*-a pokazuje da je Pittsburgh bio prvi ili drugi za život najpogodniji grad u Sjedinjenim Državama 2005., 2009., 2011., 2012. i 2014. godine. U regionu je pokrenut program LEED.

## Također pogledajte 
*Pittsburgh Penguins

## Reference 
## Literatura 
* Allen Dieterich-Ward, *Beyond Rust: Metropolitan Pittsburgh and the Fate of Industrial America* (U of Pennsylvania Press, 2016). viii, 347 pp.
* Kenneth J. Kobus, ''City of Steel: How Pittsburgh Became the World's Steelmaking Capital During the Carnegie Era.* Lanham, MD: Rowman and Littlefield, 2015.
* Charles McCollester, *The Point of Pittsburgh: Production and Struggle at the Forks of the Ohio.* Pittsburgh, PA: Battle of Homestead Foundation, 2008.

## Vanjski linkovi 
*  
* Pittsburgh Convention and Visitors Bureau – Tourism 
* Historic Pittsburgh Maps Collection 
* PittsburghTODAY Regional benchmarks and statistics 
* *Pittsburgh Daily Gazette*. Google news archive.  *—PDF-ovi 5.794 izdanja, koja datiraju otprilike iz perioda 1834.–1841. i 1850.–1863.''
* U.S. Geological Survey Geographic Names Information System: City of Pittsburg  


Kategorija:Gradovi u Sjedinjenim Američkim Državama